Ο **Γε** (αγγλικά: Ye), γεννημένος ως **Κάνιε Ομάρι Γουέστ** (αγγλικά: Kanye Omari West‎‎, 8 Ιουνίου 1977) είναι Αμερικανός ράπερ, στιχουργός, παραγωγός, σχεδιαστής μόδας και επιχειρηματίας. Είναι γνωστός για την πρωτοπορία και τον πειραματισμό του, όπως εκφράζονται στη μουσική του, τη μεγάλη επιρροή του στη μοντέρνα κουλτούρα, την ποικιλία διαφορετικών ειδών μουσικής που έχει δημιουργήσει, την εμπλοκή του στον χώρο της μόδας, αλλά και την τρομερά αμφιλεγόμενη προσωπικότητά του, καθώς έχει προκαλέσει πολλά σκάνδαλα. Έχει κερδίσει 24 βραβεία Grammy, έχοντας 69 υποψηφιότητες.

Βιογραφικό
----------

Γεννήθηκε στην Ατλάντα και μεγάλωσε στο Σικάγο. Παρακολούθησε το καλλιτεχνικό σχολείο πριν γίνει γνωστός ως παραγωγός για τη Roc-A-Fella Records στις αρχές του 2000, όπου και υπήρξε παραγωγός επιτυχιών για καλλιτέχνες όπως ο Jay-Z και Αλίσια Κιζ. Παρ' όλα αυτά, επιθυμούσε να ακολουθήσει σόλο καριέρα ως ράπερ. 

Το πρώτο single του, *Through the Wire -*το οποίο ηχογράφησε σε νοσοκομείο με σπασμένο σαγόνι, μετά από ένα αυτοκινητιστικό ατύχημα- κυκλοφόρησε το 2003. Το 2004, ο Γουεστ κυκλοφόρησε το ντεμπούτο άλμπουμ του, **The College Dropout**. To άλμπουμ ήταν μεγάλη κριτική και εμπορική επιτυχία, με πολλούς να το χαρακτηρίζουν ως μια ανάσα φρεσκάδας στον κόσμο της hip hop, και έστρεψε τη δημόσια προσοχή στον Kanye. Πλέον το άλμπουμ θεωρείται κλασικό, έχοντας αποσπάσει αναγνώριση για την πρωτοποριακή παραγωγή του, η οποία χαρακτηριζόταν από την ανάπτυξη της chipmunk soul (ενός μουσικού είδους βασισμένο σε sampling σόουλ μουσικής, για το οποίο ο Γουεστ ως παραγωγός έγινε γνωστός) και τον λυρισμό του, για τα εφευρετικά λογοπαίγνια του Γουέστ, και τον τρόπο με τον οποίο διαπραγματευόταν θέματα όπως η θρησκεία, ο σεξισμός, ο ρατσισμός, το σχολικό σύστημα, και άλλα, τα οποία ήταν σπάνια στην χιπ χοπ μουσική της εποχής. Το άλμπουμ κέρδισε το Βραβείο Γκράμι Καλύτερου ραπ άλμπουμ (με το οποίο θα βραβευόντουσαν και τα 2 επόμενα άλμπουμ του Γουέστ). Έπειτα ο Γουέστ ίδρυσε τη δισκογραφική εταιρία GOOD Music. 

Το επόμενο άλμπουμ του, **Late Registration** (2005), ήταν επίσης μεγάλη επιτυχία. Το άλμπουμ συνέχισε, άλλα και επέκτεινε τον ήχο του *The College Dropout,* εισάγοντας στοιχεία τζαζ και ορχηστρικής μουσικής. Πρόσφερε μια ποικιλία τραγουδιών με διάφορους τόνους, ανάμεσά τους το *Gold Digger,* που έγινε το πιο εμπορικά επιτυχημένο τραγούδι του Γουέστ μέχρι εκείνο το σημείο, και παραμένει ένα από τα πιο επικερδή τραγούδια στην Αμερική.

Το επόμενο άλμπουμ του Γουεστ, **Graduation** (2007), ήταν μια αλλαγή τόνου: πρόσφερε ένα φουτουριστικό, electro και ψυχαγωγικό είδος μουσικής, με χαρακτηριστική χρήση συνθεσάιζερ. Στο άλμπουμ, ο Γουεστ επίσης εγκατέλειψε το πολυσύνθετο λυρισμό που χαρακτήριζε τα προηγούμενα δύο του έργα, αντικαθιστώντας τον με πιο απλοϊκά και υπεροπτικά λόγια. Το άλμπουμ ήταν τεράστια εμπορική επιτυχία, και περιλάμβανε το πιο πετυχημένο τραγούδι του Kanye μέχρι σήμερα, *Stronger*. To *Graduation* ολοκλήρωσε μια τριλογία, η οποία αποτελούνταν από τα πρώτα τρία άλμπουμ του Γουεστ.

To 2008, έπειτα από τον τότε πρόσφατο θάνατο της μητέρας του, και τον χωρισμό του με την τότε αρραβωνιαστικιά του, ο Γουέστ κυκλοφόρησε το τέταρτο άλμπουμ του, **808s & Heartbreak**. Το άλμπουμ ήταν επηρεασμένο από τα συναισθήματα του έπειτα από αυτά τα γεγονότα, και τα αισθήματα αποξένωσης που η φήμη του είχε προκαλέσει. Χαρακτηρίστηκε ως μια ριζική αποχώρηση από τον ήχο του Γουέστ ως τότε,  προσφέροντας ένα ψυχρό, μινιμαλιστικό και μελαγχολικό ηλεκτρονικό ήχο, που χαρακτηρίστηκε ως "πειραματική R&B", και αντικαθιστώντας το ραπ των προηγούμενων άλμπουμ με τραγούδι. Το άλμπουμ είναι χαρακτηριστικό για την πρωτοποριακή χρήση του autotune. Σε σχέση με τα προηγούμενα έργα του Γουέστ, το *808s* έλαβε πιο μεικτές κριτικές, όμως πλέον θεωρείται ένα από τα άλμπουμ με την μεγαλύτερη επιρροή όλων των εποχών, έχοντας επηρεάσει μια ολόκληρη γενιά πιο ευαίσθητων ράπερ, και πυροδοτώντας το πλέον δημοφιλές είδος emo rap.

Το 2009, ο Γουεστ προκάλεσε μάλλον το μεγαλύτερό του σκάνδαλο έως σήμερα, όταν στα βραβεία VMAs διέκοψε τον νικητήριο λόγο της Τέιλορ Σουιφτ, λέγοντας ότι το βραβείο έπρεπε να είχε απονεμηθεί στην Μπιγιόνσε. Αυτό προκάλεσε μεγάλη αντίδραση, και ο Γουεστ υπέστη μεγάλο χλευασμό και το μίσος, οδηγώντας τον στο να αποσυρθεί από τη δημοσιότητα και να μεταφερθεί στη Χαβάη, όπου μάζεψε μια ομάδα διαφόρων επιδέξιων μουσικών και άρχισε να δουλεύει σκληρά για να φτιάξει το επόμενο άλμπουμ του, που έβλεπε ως "η μόνη του ευκαιρία να λυτρωθεί". Έτσι, το 2010 κυκλοφόρησε το πέμπτο του άλμπουμ, **My Beautiful Dark Twisted Fantasy,** που θεωρείται από τους περισσότερους το αδιαμφισβήτητο αριστούργημα του Γουεστ και ένα από τα καλύτερα άλμπουμ όλων των εποχών. Η παραγωγή έχει χαρακτηριστεί ως μεγαλειώδης και πειραματική, ενώ το λυρικό περιεχόμενο ως ειλικρινές, περίπλοκο και βαθυστόχαστο. To Billboard το ονόμασε το καλύτερο άλμπουμ της δεκαετίας.  Το άλμπουμ συνοδεύτηκε από μια ταινία μικρού μήκους διάρκειας 34 λεπτών, σκηνοθετημένη από τον ίδιο τον West, με τίτλο Runaway. 

Το επόμενο έτος κυκλοφόρησε το άλμπουμ **Watch The Throne**, μια συνεργασία με τον φημισμένο ράπερ και παλιό φίλο του Γουεστ Jay-Z. To Watch The Throne απέσπασε καλές κριτικές. Το 2012 κυκλοφόρησε το Kanye West Presents: **Cruel Summer**, ένα ομαδικό πρότζεκτ στο οποίο συμμετείχαν όλα τα στελέχη της GOOD music. 

Το 2013 ο Γουεστ προκάλεσε για άλλη μία φορά πολυφωνία απόψεων, όταν κυκλοφόρησε το έκτο του άλμπουμ, **Yeezus**, το οποίο έχει χαρακτηριστεί ως το πιο πειραματικό, χυδαίο, και τολμηρό του έργο. Το άλμπουμ αγγίζει είδη μουσικής όπως industrial, πανκ ή noise. Συνοδεύτηκε από μια σειρά επίμαχων συνεντεύξεων, μουσικών βίντεο και συναυλιών. To άλμπουμ έλαβε αρχικά μικτές αντιδράσεις, αλλά έχει πλέον λάβει σημαντική επανεκτίμηση. 

Το έβδομο στούντιο άλμπουμ του, **The Life Of Pablo**, κυκλοφόρησε στις 14 Φεβρουαρίου 2016, μετά από μια μεγάλη περίοδο αναμονής γεμάτη καθυστερήσεις και αλλαγές, και έλαβε θετικές κριτικές. To *Life of Pablo* περιείχε στοιχεία trap rap και gospel μουσικής, και διαπραγματευόταν διάφορα θέματα που αφορούσαν την προσωπική και δημόσια ζωή του Γουεστ. Ο Γουεστ συνέχισε να ενημερώνει το άλμπουμ μετά την κυκλοφορία του, επαναηχογραφώντας μεγάλο του μέρος και προσθέτοντας μάλιστα άλλο ένα τραγούδι, κάτι πρωτόγνωρο στον χώρο της μουσικής τότε. 

Μετά από απουσία δύο χρόνων, το 2018, ο Γουεστ επέστρεψε στην επικαιρότητα, κυκλοφορώντας πέντε άλμπουμ μέσα σε πέντε βδομάδες, όλα με διάρκεια περίπου 20 λεπτών, και όλα ηχογραφήθηκαν σε ένα στούντιο στην πολιτεία του Wyoming. Τρία από αυτά ήταν άλμπουμ άλλων καλλιτεχνών στα οποία ο West είχε κάνει την παραγωγή (Nas- *Nasir*, Teyana Taylor-*KTSE* και Pusha T- *DAYTONA*, το οποίο πολλοί ονόμασαν το καλύτερο ραπ άλμπουμ της χρονιάς) και τα άλλα δύο ήταν άλμπουμ του ίδιου: το όγδοο άλμπουμ του, με τίτλο **ye**, ένα λιτό έργο στο οποίο ο Kanye εξερεύνησε θέματα όπως η οικογένειά του και η πρόσφατα διαγνωσμένη διπολική διαταραχή από την οποία πάσχει, και το **KIDS SEE GHOSTS**, μια συνεργασία με τον Kid Cudi, παλιό συνεργάτη και φίλο του Kanye, το οποίο πρόσφερε έναν ψυχεδελικό ήχο και είχε ως κύριο θέμα την αντιμετώπιση των ψυχικών προβλημάτων και της κατάθλιψης. Το *KIDS SEE GHOSTS* έλαβε διθυραμβικές κριτικές, με πολλούς να το ονομάζουν ένα από τα καλύτερα άλμπουμ της χρονιάς.

Αργότερα το 2018, ο Kanye κυκλοφόρησε το τρομερά επιτυχές hit *I Love It* μαζί με τον Lil Pump, και ανακοίνωσε την κυκλοφορία του επόμενου άλμπουμ, με τίτλο *Yandhi*, τον Νοέμβριο του 2018. H ημερομηνία κυκλοφορίας του Yandhi μετατέθηκε πολλές φορές, και τελικά το άλμπουμ δεν κυκλοφόρησε (εξαιρώντας διάφορες παράνομες διαρροές). Το 2019, ο Kanye ίδρυσε μια εκκλησιαστική χορωδία, την Sunday Service, η οποία έκανε δημόσιες συναυλίες εβδομαδιαία. Αργότερα την ίδια χρονιά, ανακοινώθηκε το νέο έργο του West, ένα χριστιανικό άλμπουμ με τίτλο **Jesus is King**. Μετά από μια σειρά καθυστερήσεων, το άλμπουμ κυκλοφόρησε τον Οκτώβριο του 2019 συνοδευόμενο από μια ομώνυμη ταινία και έλαβε μεικτές κριτικές. Παράλληλα με την κυκλοφορία του, ο West ανακοίνωσε πως είχε υποβληθεί σε μια "πνευματική αφύπνιση" και πως ήταν πλέον αναγεννημένος Χριστιανός, με σκοπό να αφιερώσει το έργο του στη θρησκεία του.

Πέρα από την καλλιτεχνική του καριέρα, ο West έχει κερδίσει δημοσιότητα μέσω των απόψεων του και του lifestyle του αλλά και της συζύγου του Kim Kardashian. Έχει προκαλέσει συχνές αντιπαραθέσεις για τη συμπεριφορά του κατά τη διάρκεια βραβεύσεων, για την παρουσία του στα μέσα κοινωνικής δικτύωσης και σε άλλα κοινωνικά δρώμενα. Το γεγονότα που απέσπασαν τα πιο πολλά σχόλια περιλαμβάνουν την καταγγελία του Προέδρου George W. Bush κατά τη διάρκεια μιας live τηλεοπτικής εκπομπής για τον Τυφώνα Κατρίνα το 2005, όπως και τη διακοπή του ευχαριστήριου λόγου της τραγουδίστριας Taylor Swift στα 2009 MTV Video Music Awards. O Kanye ήταν επίσης ο πρώτος γνωστός ράπερ που έδειξε δημόσια υποστήριξη για τους ομοφυλόφιλους. Επίσης, προκάλεσε αντιπαράθεση όταν αποκάλεσε τον εαυτό του θεό, όταν υποστήριξε πως η δουλεία είναι επιλογή και όταν εξέφρασε τη συμπάθειά του για τον Ντόναλντ Τραμπ. Ο West είναι επίσης μια από τις πιο σημαντικές φιγούρες στον κόσμο της σύγχρονης μόδας, έχοντας συνεργαστεί με εταιρείες όπως η Nike, η Louis Vuitton και η A. P. C. Το 2013 ξεκίνησε τη διάσημη συνεργασία του με την Adidas με το όνομα YEEZY, η οποία παραμένει μια από τις πιο αναγνωρίσιμες και πολυσυζητημένες σύγχρονες μάρκες ένδυσης. O West είναι επίσης ιδρυτής και επικεφαλής της εταιρείας DONDA. Το 2014 παντρεύτηκε την τηλεοπτική προσωπικότητα Kim Kardashian, γεγονός που έλαβε εκτεταμένη κάλυψη από τα μέσα ενημέρωσης. Μαζί έχουν 4 παιδιά. Μουσικοί όπως ο Λου Ριντ, ο Έλτον Τζον και ο Πολ ΜακΚάρτνει έχουν δηλώσει πως είναι οπαδοί του Kanye και έχουν συνεργαστεί μαζί του. Ο Kanye είναι επίσης γνωστός για τα φαντασμαγορικά live shows του.

Στις 4 Ιουλίου του 2020 ανακοίνωσε πως θα είναι υποψήφιος για την προεδρία των ΗΠΑ για το 2020. Η απόφαση του προκάλεσε πολλές αντιδράσεις. Το slogan της προεκλογικής του εκστρατείας είναι "Kanye 2020 Vision".

Προσωπική ζωή
-------------

Το 2002, ξεκίνησε τη σχέση του με την σχεδιάστρια Αλέξις Φάιφερ, με την οποία αρραβωνιάστηκε τον Αύγουστο του 2006 αλλά τελικά χώρισαν το 2008. Έπειτα, για δύο χρόνια (2008-2010) ήταν σε σχέση με το μοντέλο Άμπερ Ρόουζ. Τον Απρίλιο του 2012, ξεκίνησε τη σχέση του με την Κιμ Καρντάσιαν, με την οποία ήταν αρκετά χρόνια φίλοι. Αρραβωνιάστηκαν τον Οκτώβριο του 2013 και παντρεύτηκαν στις 24 Μαΐου 2014 στην Φλωρεντία της Ιταλίας. Απέκτησαν μαζί τέσσερα παιδιά: την Νορθ (γενν. 2013), τον Σεντ (γενν. 2015), την Σικάγο (γενν. 2018) και τον Σαλμ (γενν. 2019). Τον Ιανουάριο του 2021, έγινε γνωστός ο χωρισμός του ζευγαριού καθώς και η εγκατάσταση του Γουέστ στο ράντσο του στο Ουαϊόμινγκ.

Δισκογραφία
-----------

* The College Dropout (2004)
* Late Registration (2005)
* Graduation (2007)
* 808's & Heartbreak (2008)
* My Beautiful Dark Twisted Fantasy (2010)
* JAY-Z & Kanye West - Watch The Throne (2011)
* JAY-Z & Kanye West - Watch The Throne (Deluxe) (2011)
* Cruel Summer (2012) (ομαδικό πρότζεκτ)
* Yeezus (2013)
* The Life Of Pablo (2016)
* ye (2018)
* Kanye West & Kid Cudi - Kids See Ghosts (2018)
* Jesus Is King (2019)
* Jesus is Born (2019)
* Donda (2021)
* Donda (Deluxe) (2021)
* Vultures 1 (2024)

Παραπομπές
----------

1. ↑  www.latimes.com/espanol/entretenimiento/articulo/2021-10-19/kanye-west-se-reinventa-y-cambia-su-nombre-ahora-solo-se-llama-ye#:~:text=Kanye%20West%20ahora%20ser%C3%A1%20Ye.&text=El%20conocido%20rapero%20estadounidense%20Kanye,en%20su%20cuenta%20de%20Twitter.&text=El%20artista%20ya%20us%C3%B3%20el,su%20octavo%20%C3%A1lbum%20de%20estudio..
2. ↑  www.refinery29.com/en-us/2019/04/228821/kanye-west-sunday-service-religion-christian-church. Αρχειοθετήθηκε από το πρωτότυπο στις 28  Μαΐου 2019. Ανακτήθηκε στις 28  Μαΐου 2019.
3. ↑  *CONOR.SI*. 171499619.
4. ↑  *CONOR.SI*. 51926115.
5. ↑  «13 Jobs Your Favorite Rappers Had Before Rap». *13 Jobs Your Favorite Rappers Had Before Rap*. 25  Ιουνίου 2015.
6. ↑  «Kanye West: When I Worked at Gap». *Yahoo! News*.
7. ↑  www.forbes.com/profile/kanye-west/.
8. ↑  «The DNA Of Kanye West's "The College Dropout"». *www.vice.com* (στα Δανικά). Ανακτήθηκε στις 13 Δεκεμβρίου 2020.
9. ↑  «15 years of 'The College Dropout' – The Kanye West classic that almost never was | NME». *NME | Music, Film, TV, Gaming & Pop Culture News* (στα Αγγλικά). 11 Φεβρουαρίου 2019. Ανακτήθηκε στις 13 Δεκεμβρίου 2020.
10. ↑  «Kanye West – The College Dropout | Unrecorded». *web.archive.org*. 1 Φεβρουαρίου 2014. Αρχειοθετήθηκε από το πρωτότυπο στις 1 Φεβρουαρίου 2014. Ανακτήθηκε στις 13 Δεκεμβρίου 2020. CS1 maint: Unfit url (link)
11. ↑  «Kanye West: The College Dropout». *PopMatters* (στα Αγγλικά). 4 Μαρτίου 2004. Ανακτήθηκε στις 13 Δεκεμβρίου 2020.
12. ↑  Perez, Rodrigo. «Kanye's Co-Pilot, Jon Brion, Talks About The Making Of Late Registration». *MTV News* (στα Αγγλικά). Ανακτήθηκε στις 13 Δεκεμβρίου 2020.
13. ↑  «Week Ending May 8, 2011. Songs: Rolling In The Dough - Chart Watch». *web.archive.org*. 13 Οκτωβρίου 2011. Αρχειοθετήθηκε από το πρωτότυπο στις 13 Οκτωβρίου 2011. Ανακτήθηκε στις 13 Δεκεμβρίου 2020. CS1 maint: Unfit url (link)
14. ↑  «Kanye West - Graduation - Review - Stylus Magazine». *web.archive.org*. 29 Σεπτεμβρίου 2007. Αρχειοθετήθηκε από το πρωτότυπο στις 29 Σεπτεμβρίου 2007. Ανακτήθηκε στις 13 Δεκεμβρίου 2020. CS1 maint: Unfit url (link)
15. ↑  Reid, Shaheem. «Kanye's Graduation: Inside The NYC Listening Party For West's So-Called 'Comeback'». *MTV News* (στα Αγγλικά). Ανακτήθηκε στις 13 Δεκεμβρίου 2020.
16. ↑  «Kanye West's Biggest Billboard Hot 100 Hits». *Billboard* (στα Αγγλικά). Ανακτήθηκε στις 13 Δεκεμβρίου 2020.
17. ↑  Lewis, Heidi R. (2014). Bailey, Julius, επιμ. *The Cultural Impact of Kanye West*. New York: Palgrave Macmillan US. σελίδες 65–77. ISBN 978-1-137-39582-5.
18. ↑  «Kanye's mother dies after surgery» (στα αγγλικά). 2007-11-12.. Ανακτήθηκε στις 2020-12-13.
19. ↑  «Kanye West's Fiancée 'Sad' Over Breakup». *PEOPLE.com* (στα Αγγλικά). Ανακτήθηκε στις 13 Δεκεμβρίου 2020.
20. ↑  , HipHopDX- (24 Νοεμβρίου 2008). «Kanye West - 808's & Heartbreak». *HipHopDX*. Ανακτήθηκε στις 13 Δεκεμβρίου 2020.
21. ↑  «SPIN - Google Books». *web.archive.org*. 11 Ιανουαρίου 2014. Αρχειοθετήθηκε από το πρωτότυπο στις 11 Ιανουαρίου 2014. Ανακτήθηκε στις 13 Δεκεμβρίου 2020. CS1 maint: Unfit url (link)
22. ↑  «Kanye West: 808s and Heartbreak». *Pitchfork* (στα Αγγλικά). Ανακτήθηκε στις 13 Δεκεμβρίου 2020.
23. ↑  Reid, Shaheem. «Kanye West's 808s & Heartbreak Album Preview: More Drums, More Singing, 'No Typical Hip-Hop Beats'». *MTV News* (στα Αγγλικά). Ανακτήθηκε στις 13 Δεκεμβρίου 2020.
24. ↑  «40 Most Groundbreaking Albums of All Time». *www.rollingstone.com*. Ανακτήθηκε στις 13 Δεκεμβρίου 2020.
25. ↑  Kot, Greg. «Album review: Drake, 'Take Care'». *chicagotribune.com*. Ανακτήθηκε στις 13 Δεκεμβρίου 2020.
26. ↑  «The Coldest Story Ever Told: The Influence of Kanye West's 808s & Heartbreak». *Pitchfork* (στα Αγγλικά). Ανακτήθηκε στις 13 Δεκεμβρίου 2020.
27. ↑  «Anger over West's disruption at MTV awards - CNN.com». *edition.cnn.com*. Ανακτήθηκε στις 13 Δεκεμβρίου 2020.
28. ↑  «Kanye West: Project Runaway». *web.archive.org*. 28 Δεκεμβρίου 2010. Αρχειοθετήθηκε από το πρωτότυπο στις 28 Δεκεμβρίου 2010. Ανακτήθηκε στις 13 Δεκεμβρίου 2020. CS1 maint: Unfit url (link)
29. ↑  «Acclaimed Music - Kanye West». *web.archive.org*. 18 Αυγούστου 2016. Αρχειοθετήθηκε από το πρωτότυπο στις 18 Αυγούστου 2016. Ανακτήθηκε στις 13 Δεκεμβρίου 2020. CS1 maint: Unfit url (link)
30. ↑  copy, Copied to clipboardClick to. «The 100 Greatest Albums of the 2010s: Staff Picks». *Billboard* (στα Αγγλικά). Ανακτήθηκε στις 13 Δεκεμβρίου 2020.
31. ↑  «The 20 Best Hip-Hop Albums of 2018: Critics' Picks». *Billboard* (στα Αγγλικά). Ανακτήθηκε στις 13 Δεκεμβρίου 2020.
32. ↑  Basu, Tanya (2018-06-01). «Kanye West's Bipolar Disorder and the Shaky Science of the 'Tortured Genius'» (στα αγγλικά). *The Daily Beast*.. Ανακτήθηκε στις 2020-12-13.
33. ↑  «The Strange, Subdued Catharsis Of Kanye And Cudi's 'Kids See Ghosts'». *NPR.org* (στα Αγγλικά). Ανακτήθηκε στις 13 Δεκεμβρίου 2020.
34. ↑  «'Kids See Ghosts' Says Far More on Mental Illness Than Emo Rap». *Highsnobiety* (στα Αγγλικά). 12 Ιουνίου 2018. Ανακτήθηκε στις 13 Δεκεμβρίου 2020.
35. ↑  «50 Best Albums of 2018: Staff Picks | Billboard». *web.archive.org*. 13 Δεκεμβρίου 2018. Αρχειοθετήθηκε από το πρωτότυπο στις 13 Δεκεμβρίου 2018. Ανακτήθηκε στις 13 Δεκεμβρίου 2020. CS1 maint: Unfit url (link)
36. ↑  Zemler, Emily· Zemler, Emily (25 Οκτωβρίου 2019). «Watch Kanye West Discuss His 'Service to God' on 'Kimmel'». *Rolling Stone* (στα Αγγλικά). Ανακτήθηκε στις 13 Δεκεμβρίου 2020.
37. ↑  MTV News, *Kanye West Addresses Hip-Hopâ€™s Homophobia In 2005 Interview | MTV News*, ανακτήθηκε στις 2019-01-31
38. ↑  SCAM. «O Kanye West λανσάρει merch για την προεκλογική του εκστρατεία». *To ΒΥΣΜΑ* (στα Αγγλικά). Ανακτήθηκε στις 24 Αυγούστου 2020. [*νεκρός σύνδεσμος*]

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γε** |

* Επίσημη ιστοσελίδα Αρχειοθετήθηκε 2012-07-02 στο Wayback Machine.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 61794068
* LCCN: no2004046362
* ISNI: 0000 0001 1655 7565
* GND: 135366666
* SUDOC: 162075693
* BNF: cb14585619h (data)
* MusicBrainz: 164f0d73-1234-4e2c-8743-d77bf2191051
* NKC: xx0021159
* BNE: XX4417928

 |

 |